open-index/open-wikipedia-markdown huggingface dataset:
Hydrangeaceae

**Hydrangeaceae** (as **hidranxeáceas**) é unha familia pertencente á orde Cornales, cunha ampla distribución en Asia e América do Norte, e localmente en Europa.

A familia inclúe 17 xéneros, porén algúns botanistas dividen a familia en dous, con sete xéneros separados na familia **Philadelphaceae**.

Os xéneros caracterízanse polas follas opostas e flores regulares, bisexuais con 4 pétalos (raramente 5-12). O froito é unha cápsula ou unha baga que contén varias sementes. As sementes teñen endospermo carnoso.

A popular planta ornamental hortensia pertence a esta familia.

## Descrición 
Son arbustos, rubideiras ou herbas rizomatosas; plantas hermafroditas. Follas opuestas, ás veces verticiladas ou alternas, enteiras, dentadas ou lobadas; estípulas ausentes. Inflorescencias en cimas corimbiformes a paniculiformes, flores epíxinas ou ás veces hipóxinas, maiormente actinomorfas, mais ás veces con algúns sépalos petaloides agrandados nas flores marxinais; sépalos 4–5 (–12), valvados ou imbricados; pétalos 4–5 (–12), ceibos, valvados, imbricados ou convolutos; estames en dobre número ca os pétalos ou máis numerosos, filamentos ceibos; xineceo de 3–5 (–12) carpelos unidos formando un ovario plurilocular, 1–varios óvulos, estilos libres ou curtamente unidos no baseamento; disco intrastaminal presente. Froito: unha cápsula ou baga; sementes con embrión recto e endosperma carnoso.

## Xéneros 
O xénero *Pottingeria* é algunhas veces incluído en Hydrangeaceae, mentres outros inclúena en Balanophoraceae, ou na súa propia familia Pottingeriaceae.

## Notas 
* Hydrangeaceae  and Philadelphaceae  in L. Watson e M.J. Dallwitz (1992 onwards). The families of flowering plants. 
* 

## Véxase tamén 
### Bibliografía 
* Fl. Guat. 24(4): 416–421. 1946; Fl. Pan. 37: 137–145. 1950; E. McClintock. A monograph of the genus Hydrangea. Proc. Calif. Acad. Sci., ser. 4, 29: 147–255. 1957.
Marina Matulović-Dropulić

**Marina Matulović-Dropulić**, nada o 21 de xuño de 1942, é unha política croata membro da Unión Democrática Croata.

## Traxectoria 
Matulović-Dropulić foi a alcaldesa da cidade de Zagreb por dous mandatos. O seu primeiro mandato foi un par de meses no ano 1996 durante a crise croata, e despois outra vez nas eleccións de 1997 até o ano 2000. Foi a primeira alcaldesa da cidade.

Nas elección parlamentarias croatas do ano 2000, foi escollida como membro do Parlamento de Croacia e estivo en funcións até o ano 2003. Desde o 2003, Marina foi ministra no goberno de Ivo Sanader e despois do de Jadranka Kosor. No ano 2007 foi escollida para a listaxe do HDZ, mais refusou dela e permaneceu sendo ministra do goberno.

## Véxase tamén 
### Ligazóns externas 
* Marina Matulović-Dropulić Perfil do Goberno Croata de Marina
* Marina Matulović-Dropulić Cuarta asemblea do Parlamento Croata
Campionato de Galicia de fútbol 1925/26

O **Campionato de Galicia** da **Serie A 1925/26** foi a décimo segunda edición do Campionato de Galicia de fútbol organizado pola Federación Galega de Fútbol. Comezou en outubro de 1925 e rematou en febreiro de 1926. Os dous primeiros postos do torneo outorgaban a clasificación para a Copa de España.
Participaron o Celta de Vigo, o Eiriña Club de Fútbol, o Deportivo da Coruña, o Racing Club de Ferrol, o Unión Sporting Club e o Pontevedra Athletic Club. O torneo foi disputado en forma de liga a dúas voltas. Proclamouse campión o Celta de Vigo e subcampión o Deportivo da Coruña.

## Calendario
### Primeira volta
### Segunda volta
## Clasificación
## Notas
Füchse Berlin

O **Füchse Berlin** é un equipo profesional de balonmán da cidade de Berlín, Alemaña. Xoga os seus partidos como local no Max-Schmeling-Halle e actualmente compite na máxima competición do balonmán alemán, Handball-Bundesliga.

## Palmarés 
### Títulos internacionais 
* **1 Copa EHF:** 2015
* **2 IHF Super Globe:** 2015, 2016

### Títulos nacionais 
* **1 DHB-Pokal:** 2014

## Véxase tamén 
### Ligazóns externas 
* Sitio web oficial do Füchse Berlin
Douglas DC-4E

O **Douglas DC-4E** foi un avión de pasaxeiros experimental estadounidense desenvolvido antes da segunda guerra mundial. O DC-4E nunca entrou en produción, pero o seu fracaso levou cara a un deseño totalmente novo, o DC-4/C-54 que foi un modelo moi exitoso. Moitas características do DC-4E aplicaríanse no bombardeiro xaponés Nakajima G5N.
Haribo

miniatura|dereita|Osiño de gominola de Haribo.
**Haribo** é unha marca alemá de larpeiradas fundada en Bonn en 1920. O nome da empresa son as iniciais do seu fundador e da cidade: **Ha**ns **Ri**egel, **Bo**nn. En 1922 creou o seu produto máis coñecido: o osiño de gominola. Haribo ten fábrica en España dende 1995 en Cornellà de Terri (Xirona) con 500 traballadores.
Une saison en enfer

***Une saison en enfer*** é un longo poema en prosa escrito arredor do ano 1873 polo poeta francés Arthur Rimbaud. É a única obra publicada por Rimbaud persoalmente, xa que, de feito, a escribiu para si. Recorreu a un impresor inglés para que lle publicase cen copias, das cales repartiu unhas seis entre os seus amigos e o resto foron deixadas no soto da editorial. O resto da edición foi atopada a comezos do século XX por un crítico francés.
Aston Martin DBS V12

O **Aston Martin DBS V12** é un superdeportivo de altas prestacións deseñado e fabricado por Aston Martin. Dende o intre en que este modelo se presentou, pasou a ser unha icona da marca británica e moitos entendidos do mundo do motor afirman que aínda segue a ser a imaxe de Aston Martin. Malia ser oficialmente presentado no ''Pebble Beach Concours d'Elegance* de 2007, este modelo Aston xa se dera a coñecer no ano 2006 no filme *007 Casino Royale''. Cando saíu á venda no 2008, a versión cupé de cambio manual tiña un prezo de 276&nbsp;837 €, mentres que o modelo con cambio automático custaba 282&nbsp;124 €. O coche construíase na fábrica de Gaydon (Inglaterra) e o motor na planta de Colonia (Alemaña). Ademais da versión cupé, tamén se creou a versión Volante (convertible) que roldaba os 295&nbsp;000 €.

## Notas 
## Véxase tamén 
### Ligazóns externas 
* Páxina web oficial do Aston Martin DBS Coupe 
* Vídeo oficial do DBS Coupe 
* Páxina web oficial do modelo DBS Volante 
* Vídeo do Aston Martin DBS no programa Top Gear 
* Páxina web oficial do DBS Ultimate
O descoñecido

***O descoñecido*** (en ) é un filme galego en lingua castelá dirixido polo monfortino Dani de la Torre que se estreou no 2015. Está protagonizado por Luís Tosar e Goya Toledo. Rodada integramente na Coruña, estreouse nos cines de España o 25 de setembro de 2015.

Estreouse en galego o 29 de xullo de 2020 a través da TVG. A directora de dobraxe foi Charo Pena.

## Sinopse 
Carlos (Luís Tosar), un executivo de banca, comeza a mañá levando os seus fillos ó colexio, algo excepcional do que adoita encargarse habitualmente a súa muller. Cando arrinca o seu coche, recibe a chamada dun descoñecido para Carlos, pero que o sabe todo sobre el. Esta persoa anúncialle que ten unha bomba debaixo do seu asento e comunícalle que ten tan só unhas horas para xuntar unha gran cantidade de cartos, ou do contrario o coche estoupará.

## Personaxes 
* Luís Tosar como Carlos
:Voz da dobraxe galega de Antón Olmos.
* Javier Gutiérrez como Lucas
:Voz da dobraxe galega de Andrés Bellas.
* Elvira Mínguez como Belén
:Voz da dobraxe galega de Charo Pena.
* Goya Toledo como Marta
:Voz da dobraxe galega de Isabel Vallejo.
* Fernando Cayo como Espinosa
:Voz da dobraxe galega de Luís Iglesia.
* Paula del Río como Sara
:Voz da dobraxe galega de Chelo Díaz.
* Marco Sanz como Marcos
:Voz da dobraxe galega de Teresa Santamaría.
* Antonio Mourelos como Ángel
* Ricardo de Barreiro como Víctor
* María Mera como Julia

## Palmarés cinematográfico 
;XIV edición dos Premios Mestre Mateo

## Notas 
## Véxase tamén 
### Ligazóns externas 
* Páxina oficial do filme
* 
* *O descoñecido* en FilmAffinity
A man de Santiña

***A man de Santiña*** é unha obra teatral do autor galego Ramón Cabanillas, publicada en 1921.

## Características
É unha comedia de tema amoroso que se desenvolve nun pazo, protagonizada por personaxes fidalgos. Realizouse por encarga de Antón Villar Ponte. O manuscrito está asinado o 7 de decembro de 1918, e a estrea da obra, realizada na Coruña o 22 de abril de 1919, foi a primeira montaxe do Conservatorio Nazonal do Arte Galego.

## Notas 
## Véxase tamén 
### Bibliografía 
* 
### Outros artigos 
* *O Mariscal*
Dzhokhar Dudaev

**Dzhokhar Musaevich Dudaev** (en ) ou **Dudin Musa-khant Dƶoxar** (en ), nado o 15 de febreiro de 1944 e finado o 21 de abril de 1996 foi un xeneral da Forza Aérea Soviética e político checheno, primeiro presidente da República Chechena de Ichkeria.
Ediciones Galicia

[dereita|miniatura|*[Sempre en Galiza* de Castelao, 4ª edición de 1974.]]
**Ediciones Galicia** foi unha editorial galego-arxentina, do Centro Gallego de Buenos Aires, fundada en 1950, dirixida por Luís Seoane.

## Descrición 
Creada en 1950, acadou máis de cincuenta títulos, a maioría en lingua galega e con temática galega, de autores como Antón Villar Ponte, Manuel María, Lois Carré Alvarellos, Xohana Torres, Pura Vázquez, Xosé Filgueira Valverde, Francisco Fernández del Riego, Casimiro Torres Rodríguez, Andrés Martínez Salazar, Ramón Cabanillas, Valentín Paz-Andrade, Manuel Casás Fernández, Alberto Vilanova, Emilio González López, Francisco Lanza ou Francisco Luís Bernárdez.

## Notas 
## Véxase tamén 
### Bibliografía 
*  
### Outros artigos 
*Editorial Citania
*Diáspora galega
*Cultura galega na diáspora
Susana de Roma

**Susana** (nada en 280 - finada en 295) foi unha cidadá romana decapitada por se negar a ofrecer sacrificios ao deus Xúpiter, considerada santa pola Igrexa Católica.

## Traxectoria 
Naceu en Roma no ano 280, filla de Gabino (futuro santo) e sobriña (segundo os seus haxiógrafos) do papa Caio, ambos os dous familiares achegados do emperador da época, Diocleciano. Pouco despois do nacemento da súa única filla, Gabino enviuvou e fíxose sacerdote.
Susana, mentres tanto, foi educada no cristianismo por uns familiares. Posuidora dunha grande intelixencia, dende pequena amososu un grande interese polas escrituras sacras. Á idade de 12 anos dedicaba parte do seu tempo a comentar as mensaxes dos santos padres. Morre mártir por orde de Diocleciano, sendo decapitada o 11 de agosto do ano 295. A Igrexa lémbraa o mesmo día do seu finamento. Existen bastantes concomitancias con santa Susana de Braga.

## Véxase tamén
República Chechena de Ichkeria

A **República Chechena de Ichkeria** (en ) é o goberno independentista e sen recoñecemento de Chechenia, no exilio dende 2000. A independencia da república foi proclamada a finais de 1991 polo presidente Dzhokhar Dudaev, e Chechenia sufriu dúas guerras contra a Federación Rusa, que non aceptou a secesión. A finais de 2007 o presidente Doku Umarov declarou que convertía á república nunha provincia dun emirato caucásico, nomeándose a si mesmo como emir. Isto foi, porén, rexeitado por moitos membros do goberno no exilio.

## Véxase tamén 
### Outros artigos 
* Pobo checheno
Lemuroideos

A dos **lemuroideos** (*Lemuroidea*) é unha superfamilia de mamíferos da orde dos primates, suborde dos estrepsirrinos e infraorde dos lemuriformes, endémicos da illa de Madagascar.

Segundo algúns autores, é a única superfamilia da infraorde dos lemuriformes, mentres que outros afirman que os lemuriformes deben dividirse nas superfamilias dos lemuroideos e os queilogaleideos.

## Clasificación 
Segundo o *Mammals Species of the World*, os a superfamilia dos lemuroideos compremnde as seguintes tres familias:
* '*Superfamilia *Lemuroidea'''* Gray, 1821
** Familia *Lemuridae* Gray, 1821
** Familia *Lepilemuridae* Gray, 1870
** Familia *Indriidae* Burnett, 1828

## Notas 
## Véxase tamén 
### Bibliografía 
* Tattersall, I. (1982): *The Primates of Madagascar*. Nova York: Columbia University Press. ISBN 978-0-2310-4704-5.
* Wilson, D. E. & D. M. Reeder, editors (2005): *Mammal Species of the World. A Taxonomic and Geographic Reference*. Third edition. Baltimore, Maryland, USA: The Johns Hopkins University Press. ISBN 978-0-8018-8221-4.

### Outros artigos 
* Primates
* Estrepsirrinos
* Lemuriformes

### Ligazóns externas 
* *Lemuroidea* na ADW.
* *Lemuroidea''  na EOL.
Eid al-Adha

miniatura|Rezo de Eid al-Adha en Ankara en 1922
miniatura|Mercado de años en Mauritania polo Eid al-Adha
**Eid al-Adha** (: عيد الأضحى‎ *ʿīd al-unḍḥā*, [ʕiːd ælˈʔɑdˤħæ]), tamén coñecida como a **Festa do Sacrificio** (: *Kurban Bayramı*; : *Hari Raya Korban*; : عید قربان‎ *Eid Ghorban*; bengalí: কোরবানি ইদ *Qurbani Eid*), o **Grande Eid** ou **Baqar-Eid** (: بقر عید‎ baqr `īd; : جێژنی قوربان Cejna Qurbanê‎), é a segunda das dúas festas relixiosas celebradas polos musulmáns do mundo enteiro cada ano, a outra é Eid al-Fitr. Celebra a disposición de Abraham (*Ibrahim*) para sacrificar seu fillo, como un acto de submisión aos desexos de Deus, secasí este por medio dun anxo, Jibra'il, envioulle un año para sacrificalo en troques de seu fillo. E así seguindo esta tradición entre os musulmáns persiste a tradición de cada familia sacrificar un año, que se divide en tres partes, a familia retén un terzo, outro terzo é para os familiares e o restante distribúese entre os pobres e mailos necesitados.

No calendario islámico, de base lunar, *Eid al-Adha* cae no décimo día de Dhu al-Hijjah e dura catro días. No calendario internacional (gregoriano) as datas varían de ano a ano, caendo aproximadamente 11 días antes do anterior cada ano.

Eid al-Adha é a última das dúas festas do Eid, a primeira é Eid al-Fitr. O fundamento da súa observancia vén do 196.º *ayah* (verso) de Al-Baqara, a segunda *sura* do Corán A palabra "Eid" aparece unha vez en Al-Ma'ida, a quinta sura do Corán, co significando de "festival solemne".

Como Eid al-Fitr, Eid al-Adha empeza cunha oración *Sunnah* de dous rakats seguido dun sermón (khutbah). As celebracións de Eid al-Adha principian logo do descenso dos *Hujjaj*, os peregrinos que realizan o *Hajj*, desde o monte Arafat, un outeiro ao leste da Meca. O sacrificio de Eid pódese realizar ata a posta do sol do 13º día de Dhu al-Hijjah. Os días de Eid están sinalados no Hadith como "días de lembranza". Os takbir (días) de Tashriq van da Fajr (oración matinal) do día 9 de Dhu al-Hijjah ata a Asr (oración do serán) do día 13 de Dhu al-Hijjah (5 días e 4 noites). En total 23 oracións: 5 cada día do 9 ao 12, e 3 o día 13.
## Notas
Santa Susana

O nome **Santa Susana** pode referirse a:

***Susana de Roma**, virxe mártir do século III. Festividade: 11 de agosto; 
***Susana de Braga**, virxe mártir do século III. Festividade: 14 de abril. Ten especial devoción en Santiago de Compostela;
***Susana (patricia romana)**, patricia romana, mártir (século II). Festividade: 29 de agosto;
***Melecio e os mártires de Galacia**, mártires do século II entre os cales había unha Santa Susana, conmemorada o 24 de maio;
***Susana de Taormina**. Festividade: 7 de xuño;
***Susana de Tavium**, virxe e mártir. Festividade: 24 de maio;
***Susana, Arquelais e Tecla**, tres virxes mártires do século III;
***Susana de Eleuterópole**, mártir do século IV;
***Susana de Armenia**, mártir armenia do século V;
***Ana de Constantinopla**, santa bizantina do século X; tamén coñecida como Susana de Constantinopla.

Como topónimo, pode referirse a:

;Fóra de Galiza

;En Cataluña
***Santa Susanna**, concello da provincia de Barcelona.

;Nos Estados Unidos de América
***Santa Susana**, lugar designado polo censo no condado de Ventura, estado de California;
***Serra de Santa Susana**, serra transversa no sur de California, ao norte da cidade dos Ánxeles.

;En Italia
***Torre Santa Susanna**, comuna italiana de Puglia.

;En Portugal
***Santa Susana**, freguesía portuguesa do concello de Alcácer do Sal.

;Transportes
***Estación de Santa Susanna**, estación ferroviaria da liña R1 de Rodalies Renfe de Barcelona localizada no concello de Santa Susanna.

## Véxase tamén
### Outros artigos
***Carballeira de Santa Susana**, carballeira en Santiago de Compostela;
***Marquesado de Santa Susana**, título nobiliario español creado o 30 de xaneiro de 1893;
***Santa Susana (título cardinalicio)**.
Fusobacterium

***Fusobacterium*** é un xénero de bacterias anaeróbicas gramnegativas, similar a *Bacteroides*. Son bacterias con forma de bacilo con extremos bicudos.
Cepas de *Fusobacterium* causan varias doenzas humanas, como enfermidades periodontais, síndrome de Lemierre, e úlceras cutáneas tópicas.

Aínda que en literatura antiga se pode atopar que *Fusobacterium* forma parte da flora humana normal da orofarinxe, o consenso actual é que estas bacterias deberían sempre tratarse como patóxenos. *F. prausnitzii*, era un comensal do tracto gastrointestinal asociado con pacientes sans, que en 2002 foi movido do xénero *Fusobacterium* a un xénero propio, o *Faecalibacterium*.

## Importancia clínica 
En 2011 descubriuse que as *Fusobacterium* florecen en asociación con células de cancro de colon, e a miúdo están asociadas con colite ulcerosa, aínda que non se determinou se o organismo realmente causa esta doenza ou se simplemente prospera no ambiente que crea a doenza. Esta bacteria é unha gran áncora para a formación de biopelículas.

A diferenza de *Bacteroides* spp., as *Fusobacterium* teñen un potente lipopolisacáridos.

A clindamicina é o antibiótico máis activo contra as especies de * Fusobacterium*, seguindo do cloranfenicol, carbenicilina, e cefoperazona (os cales son case igual de activos) e despois o cefamandole.

## Notas 
## Véxase tamén 
### Ligazóns externas 
* *Anaerobic Gram-Negative Bacilli* chapter in Baron's *Medical Microbiology* (en liña no NCBI bookshelf).
* *Fusobacterium*  de MicrobeWiki
Manuel Jesús Ortiz Toribio

**Manuel Jesús Ortiz Toribio**, nado en Huelva o 22 de agosto de 1984 coñecido como **Lolo**, é un futbolista español. Xoga como centrocampista e defensa de Elche Club de Fútbol.
James Naismith

250px|miniatura|James Naismith ca. 1900.

**James Naismith**, nado en Almonte, o 6 de novembro de 1861, e finado en Lawrence o 28 de novembro de 1939 foi un adestrador e innovador canadense.

## Traxectoria 
Inventou o deporte do baloncesto en 1891 e tamén se lle recoñece como o introdutor do primeiro casco de fútbol americano. Escribiu as regras orixinais do baloncesto, fundou o programa de baloncesto da Universidade de Kansas e viu o seu deporte adoptado como unha disciplina de demostración nos Xogos Olímpicos de 1904 e como un deporte oficial nos Xogos Olímpicos de 1936. As contribucións de Naismith no baloncesto valéronlle varias honras póstumas, tales como pertencer ó Salón da Fama do baloncesto canadense, ó Salón da Fama olímpico canadense, ó Salón da Fama de deportes canadenses, ó Salón da Fama de lendas do deporte de Ontario, ó Salón da Fama de deportes de Ottawa, ó Salón da Fama do deporte da Universidade McGill, ó Salón da Fama dos deportes de Kansas State e ó Salón da Fama da FIBA. O Naismith Memorial Basketball Hall of Fame leva o seu nome.

## Notas 
## Véxase tamén 
### Ligazóns externas 
* Perfil no Basketball Hall of Fame 
* Fundación Naismith
Campionato do Mundo de Ciclismo en Ruta de 2015

O **Campionato do Mundo de Ciclismo en Ruta de 2015** foi a 82ª edición do Campionato do Mundo de Ciclismo en Ruta. O campionato celebrouse entre o día 19 e o día 27 de setembro de 2015 na cidade de Richmond, capital do estado de Virxinia, Estados Unidos de América.

## Elección da sede 
Cando a UCI pechou o prazo o 20 de febreiro de 2011, tres países expresaron a súa intención de celebrar os campionatos.

* Richmond, Virxinia, : anunciou a súa candidatura nunha conferencia oficial de prensa o 21 de decembro de 2010.
* : Durante o Tour de Omán de 2011, o organizador da carreira Eddy Merckx confirmou que o país árabe quería organizar os Campionatos do Mundo de Ciclismo en Ruta 2015. El ofreceu o seu apoio e os medios de comunicación indicando que isto podería ter un papel clave na organización dos campionatos.
* Cidade do Quebec, Quebec, : ofreceuse para a organización das carreiras despois da petición do presidente da Unión Ciclista Internacional, Pat McQuaid. Quebec foi a única cidade canadense que entrou na batalla polos campionatos. Presentou a candidatura o 7 de novembro do 2010. En 2011, citando o alto custo da organización (20 millóns de $) Quebec retirouse.

O 21 de setembro de 2011, Richmond foi seleccionada como a cidade organizadora.

## Clasificación 
A clasificación principal baseouse en actuacións nos eventos UCI durante a tempada 2015. Os resultados de xaneiro ao 15 de agosto contaron para os criterios de clasificación.

### Clasificación olímpica 
As contra reloxos individuais masculina e feminina forman parte do sistema de clasificación destas modalidades para os Xogos Olímpicos de 2016 en Río de Xaneiro.

## Federacións participantes 
Nas competicións rexistráronse ciclistas de 76 federacións diferentes.

## Horarios 
Todas as carreiras comezaron e remataron en Richmond na franxa horaria UTC-4.

## Resultados 
### Eventos elite 
miniatura|*Maillot arco da vella* co que se premia ao gañador das carreiras en liña.
miniatura|*Maillot arco da vella* co que se premia ao gañador das carreiras contra o reloxo.

### Eventos sub-23 
### Eventos júnior 
## Medalleiro 
## Véxase tamén 
### Outros artigos 
* Richmond
* Campionato do Mundo de ciclismo en ruta

### Ligazóns externas 
* Páxina web oficial
* Os mundiais na web da UCI
Rosetta@home

**Rosetta@home** é un proxecto de computación distribuída para a predición da estrutura das proteínas que emprega a plataforma Berkeley Open Infrastructure for Network Computing (BOINC). Está dirixido polo Laboratori Baker, da Universidade de Washington. O obxectivo de Rosetta@home é predicir acoplamentos proteína-proteína e deseñar novas proteínas mediante o uso duns 60&nbsp;000 computadores activos cedidos por voluntarios, cun rendemento medio de preto de 55 teraFLOPS a data do 6 de outubro do 2012. Foldit, un videoxogo baseado en Rosetta@Home, intenta acadar o mesmo obxectivo a través do crowdsourcing. Malia que o proxecto se centra principalmente na investigación básica para mellorar a precisión dos métodos proteómicos, Rosetta@home tamén leva a termo investigacións aplicadas no eido da malaria, a doenza de Alzhéimer e outras patoloxías.

## Notas 
## Véxase tamén 
### Ligazóns externas 
* Rosetta@home Páxina web do proxecto 
* Baker Lab Páxina web do Baker Lab
Swissair

**Swissair** foi a antiga aeroliña nacional de Suíza. Creouse da fusión entre Balair e Ad Astra Aero (*To the Stars*) en 1931. Durante a meirande parte dos seus 71 anos, Swissair foi unha das principais aeroliñas internacionais e era coñecida como o "Flying Bank" (banco flotante) debido á súa estabilidade financeira, o que causaba que fose respectada como un símbolo e unha icona nacional suíza. A aeroliña prosperou nos anos 80, cando foi unha das "catro grandes" da Europa occidental. Tiña as súas sedes no Aeroporto de Zürich e en Kloten.

En 1997 o Swissair Group foi rebautizado SAirGroup (aínda que volvería a chamarse Swissair Group en 2001), e pasaría a estar formado por catro subdivisións: SAirlines (a onde pertencían Swissair, Crossair, Balair e FlightLease), SAirServices, SAirLogistics e SAirRelations.

A sobreespansión debida á controvertida “estratexia de cazador” de finais dos 90 e a crise económica que seguiu os atentados do 11 de setembro de 2001 levou á perda de valor dos activos de Swissair dun xeito espectacular, deixando en terra á aeroliña en outubro de 2001. A compañía foi mantida con vida polo goberno suízo ata o 31 de marzo de 2002.

O 1 de abril fundouse a súa sucesora, Swiss International Air Lines, sobre a base da antiga Crossair, facéndose coa meirande parte das rutas, avións e traballadores de Swissair. Hoxe en día a compañía SAirGroup aínda existe e está en proceso de liquidación. Lufthansa tomou o control de Swiss International Air Lines no ano 2005.

## Frota 
[miniatura|250px|[Airbus A321 da aeroliña en Heathrow]]
### Derradeira frota activa 

## Véxase tamén 
### Ligazóns externas 
* Páxina da aeroliña
Hidroxenofiláceas

As **hidroxenofiláceas** (**Hydrogenophilaceae**) son unha familia da clase Betaproteobacteria e única familia da orde **Hydrogenofilales**, que comprende dous xéneros: *Hydrogenophilus* e *Thiobacillus*. Como todas as especies do filo Proteobacteria son gramnegativas. ***Hydrogenophilus*** é un xénero termófilo, que crece arredor dos 50&nbsp;°C e obtén a súa enerxía oxidando o hidróxeno. ***Thiobacillus*** oxida o xofre.

As especies de *Thiobacillus* poden utilizarse para o control de pragas, como algunhas das que afectan ás patacas orixinando costras no tubérculo producidas por infeccións por *Streptomyces*. Se unha área afectada se trata con xofre e con bacterias *Thiobacillus*, estes microorganismos oxidarán o xofre a ácido sulfúrico, o cal acaba coa praga, xa que esta praga da pataca non pode tolerar condicións ácidas. *Thiobacillus thioparus* pode contribuír á formación de chuvia ácida por medio da oxidación de dióxido de xofre a ácido sulfuroso.

*Hydrogenophilus thermoluteolus* é un quimiolitoautótrofo facultativo que previamente se atopara só en fontes termais, pero que en 2004 foi illada tamén en mostras de cilindros de xeo extraídas de profundidades de ~3&nbsp;km baixo a capa de xeo que cobre o Lago Vostok na Antártida. A presenza destas bacterias termófilas no xeo suxire que probablemente existe un sistema xeotermal baixo as augas frías do Lago Vostok.

## Especies obsoletas de *Thiobacillus* 
Dentro da familia das hidroxenofiláceas, os maiores cambios taxonómicos tiveron lugar no xénero *Thiobacillus*, no cal varias especies foron pasadas a outros xéneros. O antigo xénero *Thiobacillus* foi redefinido de modo que agora só inclúe as especies consideradas betaproteobacterias. Outros antigos membros deste xénero foron transferidos ás gammaproteobacterias e están agora noutros xéneros:
* "*Thiobacillus thiooxidans*" pasou agora ao xénero *Acidithiobacillus* 
* "*Thiobacillus neapolitanus*" foi movido ao xénero *Halothiobacillus*
* "*Thiobacillus tepidarius*" foi cambiado ao xénero *Thermithiobacillus*

## Notas
Efecto Pigmalión

O **efecto Pigmalión**, en psicoloxía e pedagoxía, é un dos sucesos que describe como a crenza que ten unha persoa pode influír no rendemento doutra persoa. Isto supón, polo tanto, algo importante de coñecer e estudar para os profesionais do eido educativo, laboral, social e familiar.

O efecto Pigmalión pódese identificar dos seguintes xeitos:

* Suceso polo que unha persoa consegue o que se propoñía previamente por mor da crenza de que pode conseguilo.
* "As expectativas e previsións dos mestres sobre o xeito no que dalgunha forma se conducirían os alumnos, determinan precisamente as condutas que os mestres agardaban." (Rosenthal e Jacobson).
* Unha profecía autocumprida é unha expectativa que dá azos ás persoas a actuar en formas que fan que a expectativa se volva certa.

## Véxase tamén 
### Outros artigos 
* Pigmalión
* Efecto Dunning-Kruger
* Efecto do observador
* Efecto do espectador

### Bibliografía 
* Sánchez Hernández, M. y López Fernández, M. (2005) *Pigmalión en la escuela*. Editorial Universidad Autonómica de la Ciudad de México. México D.F.
* Díaz-Aguado, M.J. Y Baraja, A. (1988) *Interacción educativa y desventaja sociocultural: Un modelo de intervención para favorecer la adaptación escolar en contextos inter-étnicos*.
* Meirieu, P. (1998) *Frankenstein educador*. Laertes S. A. Barcelona.
432 Park Avenue

O **432 Park Avenue** é un rañaceos situado en Manhattan, Nova York, Estados Unidos. Cunha altura de 426 metros e 85 andares é o edificio residencial máis alto do mundo e o cuarto máis alto de Nova York pola altura da azotea (foi até o 2019 o segundo máis alto desta cidade por altura total, só por detrás do One World Trade Center, que acada os 546,2 m). 

## Deseño e construción 
O rañaceos foi deseñado polo arquitecto uruguaio Rafael Viñoly, o cal se inspirou nunha papeleira creada por Josef Hoffmann, un deseñador austríaco.  

O traballo nos cimentos comezou en setembro de 2011, alcanzando o nivel do solo a comezos de 2013. A súa construción supuxo a demolición do Drake Hotel, do ano 1926. Foi completado o 23 de decembro do 2015, listo para a súa ocupación a comezos de 2016. 
                                                                                                      
## Galería de imaxes 
## Notas 
## Véxase tamén 
### Outros artigos 
* Lista de rañaceos en Nova York

### Ligazóns externas 
* Páxina web oficial (*en inglés*)
Folga xeral española de 2010

[miniatura|Cartel de [Comisións Obreiras en Granollers para a convocatoria de folga xeral.]]
[miniatura|Manifestación sindical no [Paseo da Castellana de Madrid.]]
A **folga xeral española de 2010** (tamén coñecida como **do 29-S**) estivo convocada para o mércores día 29 de setembro polos principais sindicatos (CCOO, UXT), menos os do País Vasco e Navarra. Esta folga, de 24 horas de duración, foi en contra da Reforma laboral de 2010, promovida polo goberno socialista de José Luis Rodríguez Zapatero e aprobada no Congreso dos Deputados o 9 de setembro de 2010 entrando en vigor o 19 de setembro de 2010; e contra a Reforma de sistema público de pensións anunciada polo Goberno español. Na convocatoria tamén se uniron outros sindicatos, como a CIG, CNT, CXT, a USO ou a COS; e diversas organizacións e asociacións nacionais e internacionais.

## Notas 
## Véxase tamén 
### Ligazóns externas 
* Páxina web da folga xeral de 29/09
* Páxina especial folga de Comisións Obreiras 
* Axencia de Información 29-S
Aneis de Urano

dereita|miniatura|Esquema do sistema de aneis-satélites de Urano. As liñas sólidas son os aneis; as liñas descontinuas sinalan as órbitas dos satélites.

Os **aneis de Urano** configuran un sistema de aneis de complexidade media que se pode situar a medio camiño entre sistemas máis extensos –coma os aneis de Saturno– e máis sinxelos –coma os de Xúpiter e os de Neptuno. Os aneis de Urano foron descubertos o 10 de marzo de 1977 por James L. Elliot, Edward W. Dunham e Douglas J. Mink. Hai máis de 200 anos William Herschel tamén anunciara que vira aneis, pero os astrónomos modernos son escépticos que os puidese ver, xa que son moi escuros e tenues. A sonda *Voyager 2* descubriu dous aneis máis en 1986, e descubríronse dous aneis exteriores mediante fotografías do Telescopio espacial Hubble entre o 2003 e o 2005.

O sistema de aneis de Urano está formado por 13 aneis diferentes. En orde crecente de distancia respecto do planeta desígnanse 1986U2R/ζ, 6, 5, 4, α, β, η, γ, δ, λ, ε, ν e μ. Os seus raios varían entre 38&nbsp;000&nbsp;km (anel 1986U2R/ζ) e 98&nbsp;000&nbsp;km (anel μ). Poderían existir bandas tenues de po e arcos incompletos entre os aneis principais. Os aneis son moi escuros -de feito, o albedo de Bond das partículas dos aneis non supera o 2%-. Probablemente están compostos de xeo de auga e algúns compostos orgánicos procesados pola radiación.

A maioría dos aneis de Urano son opacos e de poucos quilómetros de ancho. O sistema de aneis contén, en xeral, pouco po; consiste principalmente de grandes corpos cun diámetro de entre 0,2 e 20 m. Ademais, algúns aneis son ópticamente delgados: os amplos e tenues aneis 1986U2R/ζ, μ e ν están feitos de pequenas partículas de po, mentres que o anel estreito e tenue λ tamén contén corpos meirandes. A relativa falla de po no sistema de aneis é por mor da resistencia aerodinámica da parte externa da exosfera uraniana: a coroa.

Crese que os aneis de Urano son relativamente novos: non teñen máis de 600 millóns de anos. O sistema de aneis de Urano orixinouse probablemente a partir dos anacos resultantes das colisións de antigos satélites que tiña o planeta. Despois de colidir, probablemente os satélites se separaron en diversas partículas, que sobreviviron como aneis estreitos e opticamente densos só en zonas estritamente confinadas de estabilidade máxima.

## Véxase tamén 
### Ligazóns externas 
*Aneis de Urano no Solar System Exploration da NASA
* Uranus Rings Fact Sheet
* Hubble Discovers Giant Rings and New Moons Encircling Uranus – Hubble Space Telescope news release (22 de decembro de 2005)
Historia do xornalismo

[miniatura|300px|[Richard Nixon|Nixon abandonando a Casa Branca pouco antes que a súa dimisión fose efectiva (9 de agosto de 1974) no desenlace do Escándalo Watergate, unha das fitas do xornalismo de investigación.]]
A **historia do xornalismo** é o desenvolvemento, ó longo da historia, do xornalismo, entendido como unha actividade regular e continuada de recollida, elaboración e difusión de novas sobre os principais acontecementos que pasan no mundo, que levan a termo os xornalistas. A tendencia foi a do incremento do número de novas ó alcance dos cidadáns e da velocidade de transmisión. Dende finais do século XVII os xornais foron o principal medio de difusión da actividade dos xornalistas, ós cales se van engadir no século XVIII as revistas, no século XX a radio e a televisión, e no século XXI Internet.

A historia do xornalismo pódese separar en catro etapas; o antigo ou artesán (1609–1789), o moderno ou liberal (1789 – derradeiro cuarto do século XIX), o contemporáneo ou industrial (derradeiro cuarto do século XIX – derradeiro cuarto do século XX) e o que comeza co xurdimento de Internet, en 1994. Italia, Alemaña, Francia, Inglaterra, España e os Estados Unidos son, por esta orde, os países claves na aproximación académica da historia do xornalismo.

## Notas 
## Véxase tamén 
### Ligazóns externas 
*Dicionario biográfico de máis de 24&nbsp;000 xornalistas británicos e irlandeses que morreron entre 1800 e 1960
*Algunhas notas de historia do xornalismo por Wally Hastings, Universidade Estatal Setentrional, Dacota do Sur.
Beilstein (base de datos)

A base de datos **Beilstein** é a maior base de datos no campo da química orgánica, e identifica os compostos polo seu Número de Rexistro Beilstein. A base de datos cobre a literatura científica desde 1771 ata o presente e contén información de millóns de reaccións químicas validadas experimentalmente e de substancias químicas tomadas das publicacións científicas orixinais. A base de datos electrónica foi xerada orixinalmente a partir do libro *Manual de Química Orgánica de Beilstein* (*Handbuch der organischen Chemie*), creado inicialmente por Friedrich Konrad Beilstein en 1881, e sucesivamente posto ao día, e apareceu en liña con diferentes nomes, como Crossfire Beilstein. Desde 2009, o contido é mantido e distribuído por Elsevier Information Systems en Frankfurt co nome "Reaxys".

A base de datos contén información sobre reaccións, substancias, estruturas e propiedades. Dispón de 350 campos que conteñen datos físicos e químicos (como o punto de fusión, índice de refracción etc.) para cada substancia. Tamén contén referencias á litertura na cal aparece a reacción ou a substancia. A finais de 2008 contiña 10 millóns de estruturas, 10 millóns de reaccións e 37 millóns de datos, e analizáronse 2 millóns de artigos orixinais.
miniatura|dereita|Unha das edicións antigas do manual de Beilstein, no que se baseou a base de datos.

O contido do Beilstein está dispoñible a través de Reaxys  e é complementado con información tomada de Gmelin (o cal dá acceso á Gmelin Database), un gran repositorio de información sobre química organometálica e inorgánica, e tamén con información tomada da Patent Chemistry Database. A marca rexistrada Reaxys e a propia base de datos son propiedade e están protexidas por Elsevier Properties SA e son usadas con licenza.

## Notas 
## Véxase tamén 
### Outros artigos 
* Gmelin (base de datos)
* Dortmund Data Bank
Mauricio Macri

miniatura|Macri (2013)
**Mauricio Macri**, nado en Tandil o 8 de febreiro de 1959, é un enxeñeiro civil, político, empresario e dirixente deportivo arxentino. Dende o 10 de decembro de 2015 até o 10 de decembro de 2019 foi o Presidente da Nación Arxentina.

## Traxectoria 
Estudou enxeñería civil na Universidade Católica Arxentina, licenciándose na década de 1980, traballou en varias empresas como Citibank e no propio Grupo Macri, fundado por seu pai. Foi presidente do Club Atlético Boca Juniors entre 1995 e 2008, e deputado nacional pola Capital Federal entre 2005 e 2007. Elixido xefe de goberno da cidade de Bos Aires en 2007 e reelixido en 2011.

En 2003 creou o partido Compromiso para o Cambio, principal forza da alianza electoral Proposta Republicana (PROL). En 2015, Macri é un dos candidatos á presidencia da Arxentina, logrando a segunda posición das primarias previas tras Daniel Scioli

A súa dona é Juliana Awada.

## Notas
Gmelin (base de datos)

A base de datos **Gmelin** é unha gran base de datos química de compostos organometálicos e inorgánicos que se actualiza trimestralmente. Está baseada na publicación alemá *Manual de Química inorgánica de Gmelin* (*Gmelins Handbuch der anorganischen Chemie*) escrito por Leopold Gmelin en 1817 e actualmente contén 1,5 millóns de compostos e 1,3 millóns de reaccións diferentes. A última versión contén todas as reaccións e compostos descubertos entre 1772 e 1995, e comprende uns 85.000 títulos, palabras clave e resumos, e é mantida por Elsevier MDL.

A base de datos ten uns 800 campos de datos distintos relativos a información eléctrica, magnética, térmica, cristalográfica e fisiolóxica dos compostos.

Pode considerarse unha base de datos irmá da Beilstein, a cal trata dos compostos orgánicos e as súas reaccións.

Accédese polo sistema Reaxys.

## Notas 
## Véxase tamén 
### Ligazóns externas 
* Beilstein (base de datos)
The Martian

***The Martian*** é un filme estadounidense de ciencia ficción dirixido por Ridley Scott que se estreou no 2015. Está protagonizado por Matt Damon e a historia baséase na novela de Andy Weir *The Martian*, que foi adaptada ó guión por Drew Goddard. Damon interpreta a un astronauta que é dado por morto e abandonado en Marte que ten que loitar por sobrevivir. No filme tamén aparecen Jessica Chastain, Kristen Wiig, Jeff Daniels, Michael Peña, Kate Mara, Sean Bean, Sebastian Stan, Aksel Hennie e Chiwetel Ejiofor nos papeis secundarios.

O produtor Simon Kinberg comezou a desenvolver o filme despois de que 20th Century Fox considerase a novela en marzo de 2013. Drew Goddard adaptou a novela nun guión e nun principio foi elixido para dirixilo, mais o proxecto non seguiu adiante. Ridley Scott substituíu a Goddard, e con Damon como personaxe principal, a produción obtivo a luz verde. A rodaxe comezou en novembro de 2014 e durou aproximadamente 70 días. Foron construídos preto de 20 escenarios nun estudio de Budapest, un dos meirandes do mundo. Wadi Rum en Xordania, foi usado para practicamente toda a fotografía de paisaxe do filme.

## Sinopse 
A tripulación dunha misión a Marte é sorprendida por unha tormenta e vese obrigada a abortar a misión. O astronauta Mark Watney (Matt Damon) é dado por morto e queda só no planeta vermello. Deberá usar o seu enxeño e a súa capacidade de supervivencia para facer saber á Terra que está vivo e lograr ser rescatado.

## Personaxes 
* Matt Damon como Mark Watney
* Jessica Chastain como Melissa Lewis
* Kristen Wiig como Annie Montrose
* Jeff Daniels como Theodore "Teddy" Sanders
* Michael Peña como Rick Martinez
* Kate Mara como Beth Johanssen
* Sean Bean como Mitch Henderson
* Sebastian Stan como Dr. Chris Beck
* Aksel Hennie como Dr. Alex Vogel
* Chiwetel Ejiofor como Vincent Kapoor
* Donald Glover como Rich Purnell
* Benedict Wong como Bruce Ng
* Mackenzie Davis como Mindy Park
* Naomi Scott como Ryoko
* Nick Mohammed como Tim Grimes
* Eddy Ko como Guo Ming
* Chen Shu como Zhu Tao

## Notas 
## Véxase tamén 
### Ligazóns externas 
* Páxina oficial
* 
* Ficha en RottenTomatoes
Sporomusa

***Sporomusa*** é un xénero de bacterias do filo Firmicutes clasificada na clase Negativicutes. 
 O xénero foi descrito en 1985 por Moller et al. como formado por bacterias gramnegativas, estritamente anaerobias e con forma de banana e multiflaxeladas, que forman endósporas, cando illaron cepas que foron nomeadas como *S. ovata* e *S. sphaeroides*. O principal produto de fermentación é o acetato. Poden utilizar compostos de M-metilo, aminoácidos alcohois hidroxi ácidos graxos e outros ácidos orgánicos. O hidróxeno xunto con  poden usarse como substratos de crecemento. Non reducen o sulfato. O xenoma de *S. ovata* foi secuenciado en 2013.

Un ulterior exame dos membros deste clado suxire que en realidade son membros dos *Clostridia*.

## Filoxenia 
A taxonomía aceptada actualmente deste grupo está baseada na *List of Prokaryotic names with Standing in Nomenclature* (LSPN) 

## Notas
Megasphaera

***Megasphaera*** é un xénero de bacterias do filo Firmicutes clasificadas na clase Negativicutes. 

Esta clasificación foi reexaminada, e parece que este xénero pertence en realidade aos *Clostridia*.

Son bacterias gramnegativas estritamente anaeróbicas que non forman esporas. Estragan cervexas de baixa graduación producindo turbidez sulfuro de hidróxeno e ácidos graxos de cadea curta]]. Está moi relacionado co xénero *Sporomusa*.

## Filoxenia 
A taxonomía aceptada actualmente deste grupo está baseada na List of Prokaryotic names with Standing in Nomenclature (LPSN)  e no National Center for Biotechnology Information (NCBI)
e a filoxenia está baseada no LTP 111 de The All-Species Living Tree Project baseado no ARNr 16S.

Notas: 
♠ Cepas que se encontran no NCBI pero non están listadas na LPSN

## Notas
Martinus van Marum

**Martinus van Marum**, nado en Delft, o 20 de marzo de 1750 e finado en Haarlem o 26 de decembro de 1837, foi un científico holandés que traballou en diferentes campos, entre os que destacan a medicina, a botánica, a xeoloxía, a química e a paleontoloxía. Porén, as súas maiores achegas foron no eido da física, e en particular na electricidade. É coñecido por desenvolver o gran xerador electroestático que leva o seu nome, aínda exposto no Museo Teyler, do cal foi director. Movido polas influencies da Ilustración e os acontecementos da Revolución Francesa, levou a cabo unha gran cantidade de experimentos con el, e tamén descubriu o ozono ó xerar faíscas eléctricas no ar. Martinus van Marum posuía un vasto xardín botánico particular con multitude de plantas exóticas e contribuíu a estender a nova química de Antoine Laurent Lavoisier alén dos países francófonos.

Entre 1776 e 1780 practicou a medicina en Haarlem, onde tamén deu clases de filosofía e matemática na súa propia casa. En 1776 foi nomeado membro da Sociedade de Ciencias e Humanidades de Holanda (*Hollandsche Maatschappij der Wetenschappen*) e a partir do 21 de maio de 1777 presidiu o gabinete de historia natural desa entidade.

Foi membro dun total de 37 sociedades científicas e mantivo correspondencia cos homes máis influentes da súa época, como Benjamin Franklin, Henry Cavendish, Johann Wolfgang von Goethe, Antoine Laurent Lavoisier, Carl von Linné, John Dalton, Charles Hutton, Luigi Galvani ou Alessandro Volta, entre outros. É considerado unha figura chave da ciencia neerlandesa.

## Notas 
## Véxase tamén 
### Bibliografía 
* 
* 
*Hosselet, L.M.L.F. (1988). "Martinus van Marum: A Dutch Scientist in a Revolutionary Time". *EUT Report-WSK*. ISBN 90-6144-194-3. ISSN 0167-9708.
Erinaceidos

Os **erinaceidos** (*Erinaceidae*) son unha familia de mamíferos da orde dos eulipotifles. Contén os coñecidos ourizos (subfamilia Erinaceinae) de Eurasia e África, e os galericinos (subfamilia Galericinae) do sueste de Asia. Anteriormente, esta familia foi considerado parte da orde dos insectívoros, pero no presente esta clasificación é considerada obsoleta por ser polifilética.

No mundo hai 16 especies de ourizos divididas en cinco xéneros, que se atopan en partes de Europa, Asia, África e Nova Zelandia. Non hai especies nativas en Australia nin en América do Norte ou do Sur, e os que habitan en Nova Zelandia foron introducidos. Son mamíferos insectívoros que mudaron pouco nos últimos 15 millóns de anos e que se adaptaron á vida nocturna.

## Hábitos
Os ourizos son animais principalmente nocturnos, que se alimentan de insectos, caracois, lesmas e de vexetais. Os seus predadores principais son as curuxas e os furóns. O ourizo conta coa súa coloración como camuflaxe, máis cando se sente ameazado enrólase nunha bola expoñendo os seus espiños.

## Notas 
## Véxase tamén 
### Bibliografía 
* HUTTERER, R. *Order Erinaceomorpha*. In: WILSON, D. E.; REEDER, D. M. (Eds.). **Mammal Species of the World: A Taxonomic and Geographic Reference**. 3. ed. Baltimore: Johns Hopkins University Press, 2005. v. 1, p.&nbsp;212-219.
Agudo

O adxectivo **agudo** pode referirse a:

***Ángulo agudo**, aquel ángulo menor de 90º;
***Acento agudo** (**´**), signo diacrítico usado na escrita da lingua galega;
***Acento agudo dobre** (**´´**), usado nos alfabetos cirílico e latino;
***Son agudo**, aquel da escala musical cunha frecuencia de vibracións alta;

Como topónimo pode referirse a:
***Agudo**, concello español da provincia de Cidade Real, en Castela-A Mancha;
***Agudo**, concello brasileiro do estado de Rio Grande do Sul;

Como apelido pode referirse a:
***Manuel Agudo Durán**, futbolista andaluz, máis coñecido como **Nolito** (n. 1986).
Alhambra (homónimos)

**Alhambra** (do árabe "Al Ħamrā'", a Vermella, اَلْحَمْرَاء) pode referirse a:

* **Alhambra**, cidade palatina situada na cidade andaluza de Granada;
* **Alhambra**, concello español da provincia de Cidade Real, Castela-A Mancha;
* **Alhambra**, cidade estadounidense do condado dos Ánxeles, no estado de California;

## Véxase tamén 
### Outros artigos 
* ***Alhambra***, filme cómico estreado en 1940;
* ***Alhambra***, filme melodramático estreado en 1950;
* **Alhambra**, cervexa producida en Granada;
* **SEAT Alhambra**, vehículo do segmento D producido por SEAT desde 1996.
* **Editorial Alhambra**
Eleccións ao Parlamento de Cataluña de 2015

As **eleccións ao Parlamento de Cataluña** correspondentes á XI lexislatura celebráronse o 27 de setembro de 2015, adiantándose catorce meses da súa data límite (25 de decembro de 2016). Este anuncio foi feito polo presidente da Generalitat de Cataluña, Artur Mas, o 14 de xaneiro de 2015, pouco tempo despois que as institucións españolas suspendesen a consulta sobre a independencia de Cataluña e intentasen evitar a celebración do proceso participativo que a substituíu. Por mor disto, estas eleccións foron consideradas como plebiscitarias sobre a independencia de Cataluña. De feito, Artur Mas definiu estas eleccións como a «consulta definitiva».

## Resultados desglosados 
### Cataluña 

a Como CiU e ERC.
b Como ICV e EUiA.
c Como parte de CiU.

## Notas 
## Véxase tamén 
### Ligazóns externas 
* Eleccións ao Parlamento de Cataluña 2015     
* Catalonia Votes
Ian Thorpe

**Ian James Thorpe**, nado en Sidney o 13 de outubro de 1982, é un nadador Australiano especializado en estilo libre, pero que tamén compite nos estilos de costas e medley individuais. Na súa carreira deportiva gañou cinco medallas de ouro olímpicas, máis que ningún outro australiano, e con tres ouros e dúas pratas foi o atleta máis exitoso dos Xogos Olímpicos de 2000. Nos campionatos mundiais de 2001, converteuse na primeira persoa en gañar seis medallas de ouro nun único Campionato Mundial. En total, Thorpe gañou 11 medallas de ouro en Campionatos Mundiais. Thorpe foi tamén a primeira persoa en ser chamada Nadador do ano en catro ocasións, e foi o nadador australiano do ano dende 1999 até 2003. Os seus resultados deportivos convertérono nun dos atletas de Australia máis populares, e foi recoñecido como Australiano Novo do Ano no 2000.

## Notas 
## Véxase tamén 
### Bibliografía 
* Hunter, Greg (2004). *Ian Thorpe: The Biography* Sidney: MacMillan, 404. ISBN 1-4050-3632-X 
* Andrews, Malcolm, (xuño de  2000). *Australia at the Olympics* ABC Books. ISBN 0-7333-0884-8 
* Talbot, Don; Ian Heads, Kevin Berry (2003). *Talbot: Nothing But the Best* Lothian. ISBN 0-7344-0512-X
Pabaigh

**Pabaigh** (en inglés: *Pabbay*) é unha das illas Barra no sur das Hébridas Exteriores (Escocia). O nome vén de *Papey*, que en nórdico antigo significaba "illa dos *papar*" (monxes). Con só 250 hectáreas nunca tivo unha poboación numerosa, e a comezos do século XX quedou abandonada tras da morte o 1 de maio de 1897 da maioría dos homes adultos nunha forte tormenta mentres pescaban.

Desde 2000 o propietario da illa é o National Trust for Scotland. Con só dúas ovellas en 2007 e practicamente sen outro mamífero, na illa nidifican no verán numerosas aves debido á ausencia de predadores.